«23-ئاپرېل بالىلار بايرىمى» بالىلارغا بېغىشلانغان ئالاھىدە بايرام (دۇر).
دۇنيانىڭ ھەرقايسى جايلىرىدىن كەلگەن نۇرغۇن بالىلار ھەر يىلى 23-ئاپرېل بۇ كۈننى تەبرىكلەش ۋە
بىر-بىرىنىڭ مەدەنىيىتى بىلەن تېخىمۇ ياخشى تونۇشۇش ئۈچۈن تۈركىيەدە بىر يەرگە جەم بولىدۇ.
رەجەپ تاييىپ ئەردوغان - تۈركىيە جۇمھۇرىيىتى جۇمھۇر رەئىسى - بۇنىڭدىن 104 يىل ئىلگىرى ئەنقەرەدە ئېچىلغان تۈركىيە بۈيۈك مىللەت مەجلىسى (پارلامېنتى) مىز،
خەلقىمىز ۋە دۆلىتىمىزنىڭ ئەركىنلىك كۈرىشىنىڭ سىمۋولىغا ئايلاندى.
مۇستەقىللىقىمىزغا ئېلىپ بارغان يولدا تۇنجى مەجلىسىمىز بىزگە باشلامچى بولدى ۋە رەھبەرلىك قىلدى.
1920 – يىلى 23 – ئاپرېل كۈنى تۇنجى مەجلىسنىڭ ئېچىلىشى بىلەن باشلانغان مىللىي مۇستەقىللىق كۈرىشى،
1923-يىلى 29 – ئۆكتەبىر كۈنى تۈركىيە جۇمھۇرىيىتىنىڭ ئېلان قىلىنىشى بىلەن زەپەر قازاندى.
تارىخىمىزدىكى بۇنداق مۇھىم بىر كۈننىڭ ئىستىقبالىمىزنىڭ كاپالىتى بولغان
بالىلارغا ھەدىيە قىلىنىشى تاسادىپىيلىق ئەمەس، ئەلۋەتتە.
بۇ دۆلىتىمىزنىڭ پەقەت بالىلارغىلا ئەمەس، بەلكى ئۆزىنىڭ كېلەچىكىگىمۇ قانچىلىك دەرىجىدە ناھايىتى زور ئەھمىيەت بېرىدىغانلىقىنىڭ ئەڭ روشەن نامايەندىسىدۇر.
بىزمۇ «تۈركىيەنىڭ 100 يىللىق قۇتلۇق دەۋرى نىشانى» نى سىلەرگە ئامانەت قالدۇردۇق.
تۈركىيە جۇمھۇرىيىتى جۇمھۇر رەئىسى بولۇش سۈپىتىم بىلەن، ھەر بىرىڭلارنىڭ بۇ ئامانەتنى ئەڭ ياخشى شەكىلدە قوغدايدىغانلىقىڭلارغا چىن دىلىمدىن ئىشىنىمەن.
تۈركىيە جۇمھۇرىيىتىنىڭ قۇرغۇچىسى بولغان مۇستاپا كامال ئاتاتۈرك 1927 – يىلى
كېلەچەك ئامانەت قالدۇرۇلغان ئەۋلادلارنى شان – شەرەپكە ئىگە قىلىش ئۈچۈن بالىلار بايرىمىنى ئېلان قىلدى
ئارىدىن 50 يىل ئۆتكەندىن كېيىن، بۇ بايرام 20 دۆلەتتىن كەلگەن ئۆسمرلەر قاتنىشىدىغان خەلقئارالىق تەبرىكلەش پائالىيىتىگە ئايلاندى.
ئاسلى ئاتباش، ئەنقەرە – بۈگۈن يەنە تۈركىيەنىڭ تۇنجى پارلامېنتى بولغان بۈيۈك مىللەت مەجلىسىىنىڭ ئېچىلغانلىقىمۇ تەبرىكلەنمەكتە.
بۇ يىل بالىلار مەجلىسنىڭ باشقۇرۇش ھوقۇقىنى ئۆتكۈزۈۋېلىپ، پارلامېنت ئەزالىرىنىڭ ئورنىنى ئىگىلىدى.
ئۇلۇغۋار سىياسىي غايىغا ئىگە بالىلارغا نىسبەتەن بۇ ئۇلارنىڭ كېلەچىكىنىڭ نامايەندىسىدۇر.
دۆلەت ئەربابلىرى ۋە يۇقىرى دەرىجىلىك ئەمەلدارلار ئورۇنلىرىنى بالىلارغا بوشىتىپ بەردى.
ياشلارنىڭ بولسا ئېيتىدىغان نۇرغۇن گېپى بار ئىدى.
ئايسىما ئارسلان - تۈرك ئوقۇغۇچىلار، تۈرك بالىلار بولۇش سۈپىتىمىز بىلەن، دۇنيادىكى بارلىق بالىلارغا تىنچلىق ۋە بەخت تىلەيمىز.
تۈنۈگۈن ۋە بۈگۈن ۋەتەن ئۈچۈن ئەزىز جېنىنى پىدا قىلغان،
جۇمھۇرىيىتىمىزنىڭ قۇرغۇچىسى (مۇستاپا كامال ئاتاتۈرك) نى ئۆز ئىچىگە ئالغان بارلىق شېھىتلىرىمىز ۋە غازىلىرىمىزنى چەكسىز ئىپتىخارلىق ۋە مىننەتدارلىق تۇيغۇسى ئىچىدە ھۆرمەت بىلەن ياد ئېتىمىز.
ئاتاتۈرك 1922 – يىلى بالىلارنى ئۆزلىرىنىڭ قەدىر - قىممىتى ۋە مۇھىملىقىنى بىلىشكە چاقىردى.
ئارىدىن نەچچە ئون يىل ئۆتكەندىن كېيىن بۇ چاقىرىققا جاۋاب قايتۇرغان تۈرك بالىلار ئەمدىلىكتە
رايونلىرىنىڭ تىنچلىقى ۋە گۈللىنىشىگە بولغان ئارزۇ - ئۈمىدلىرىنى ئىپادىلىمەكتە.
ئاسلى ئاتباش، «‹TRT World› قانىلى»، ئەنقەرە